cyanic-selkie/wikianc huggingface dataset:
Tioproperatsiini
Tioproperatsiinia on käytetty muun muassa voimakkaiden kiihtymistilojen (agitaatiot, aggressiot) hoidossa. Tällaisia tiloja ilmenee toisinaan vaikeissa psykooseissa. Lääkkeen antipsykoottista vaikutusta pidettiin erityisen huomattavana. 10 mg ja 25 mg:n vahvuista lääkeainetta valmisti Pharma Rhodia.
1970-luvun aikoihin, lienee tämä lääkeaine ollut saatavilla vain lyhyen aikaa. Nykyisellään tioproperatsiinin sijasta saatetaan käyttää esimerkiksi, uudempaa atyyppistä eli epätyypillistä antipsykoottia risperidonia. Tioproperatsiini on ollut käytössä ainakin vuoden 2000 tietämille Suomessa. Tuolloin käytössä on ollut 25 milligramman vahvuinen, suun kautta otettava tabletti.
Haittavaikutukset
Tioproperatsiinin aiheuttamat haittavaikutukset ovat samansuuntaiset kuin muillakin ensimmäisen polven tyypillisillä neurolepteilla, kuten perfenatsiinilla. Lääkkeelle ei kuvattu mitään erityistä nimenomaista haittavaikutusta, jota muut vastaavat lääkkeet eivät aiheuta.
Paula Kokkonen
thumb|Paula Kokkonen [[Helsingin kirjamessut|Helsingin kirjamessuilla 2013.]] Paula Tellervo Kokkonen (s. 14. tammikuuta 1946 Turku) on suomalainen poliitikko ja Helsingin entinen apulaiskaupunginjohtaja. Hän oli sosiaali- ja terveystoimesta vastaava apulaiskaupunginjohtaja 16. elokuuta 2004 lähtien, kunnes jäi eläkkeelle 15. elokuuta 2011.
Kokkonen oli kansanedustaja Helsingin vaalipiiristä vuosina 1995–2003 ja Helsingin kaupunginvaltuuston jäsen vuosina 1993–1996 sekä 2000–2004. Hän toimi eduskuntavuosinaan muun muassa perustuslakivaliokunnan puheenjohtajana vuosina 2000–2003. Hän oli ensimmäinen kyseisen valiokunnan puheenjohtajana toiminut nainen. Kokkonen oli myös vuonna 2001 lähellä päästä Suomen ulkomaankauppaministeriksi, mutta hän hävisi kilpailun paikasta arvanheitolla Jari Vilénille kokoomuksen eduskuntaryhmän tasan menneen äänestyksen jälkeen. Kokoomuslainen Kokkonen oli ehdolla myös eduskuntavaaleissa 2003, mutta jäi tuolloin valitsematta.
Ennen apulaiskaupunginjohtajuutta Kokkonen työskenteli ylijohtajana sosiaali- ja terveyshallituksessa vuosina 1991–1992 ja terveydenhuollon oikeusturvakeskuksessa vuodesta 1992. Hän oli virkavapaalla TEO:n ylijohtajan tehtävästä toimiessaan kansanedustajana. Koulutukseltaan Kokkonen on oikeustieteen kandidaatti. Hän sai varatuomarin arvon vuonna 1974.
Kokkonen oli Kelan hallituksen jäsen 2008–2009. Hän oli edustamassa Suomen osalta Bilderberg-ryhmää Paavo Lipposen kanssa kesällä 2003.
Kauppiaskatu
pienoiskuva|Kauppiaskatu iltavalaistuksessa 2013. pienoiskuva|Barcarola-veistos Kauppaiaskadun ja Yliopistonkadun kulmassa.
Kauppiaskatu on Turun ruutukaava-alueen katu, joka kulkee Aurajoen rannasta Läntiseltä Rantakadulta Läntiselle Pitkäkadulle. Kadun pituus on noin 800 metriä ja sen varrella on monia erikoisliikkeitä, kahviloita ja ravintoloita. Kauppiaskadun poikkikadut ovat Läntinen Rantakatu, Linnankatu, Eerikinkatu, Yliopistonkatu, Maariankatu, Torninkatu, Tuureporinkatu ja Läntinen Pitkäkatu. Eerikinkadun ja Yliopistonkadun välisellä osuudella se kulkee Turun Kauppatorin reunaa pitkin.
WSA-menetelmä
thumb|300px|Kaavio WSA-menetelmän vaiheista WSA-menetelmä eli niin sanottu märkä rikkihappoprosessi on rikkihapon teolliseen valmistukseen käytettävä menetelmä. Menetelmä kehitettiin 1960-luvulla ja levisi laajaan käyttöön 1980-luvulla. WSA-menetelmällä voidaan valmistaa rikkihappoa lähes mistä tahansa kaasumaisesta rikkiyhdisteestä. WSA-menetelmä on kontaktimenetelmän muunnos.
WSA-prosessin ensimmäisessä vaiheessa rikkiä sisältävät kaasut kuten divetysulfidi, rikkihiili tai karbonyylisulfidi poltetaan rikkidioksidiksi. Toisin kuin tavallisessa kontaktimenetelmässä rikkidioksidia ei kuivata vaan se johdetaan kosteutta sisältävänä hapetuskammioon. Rikkidioksidi hapetetaan rikkitrioksidiksi divanadiinipentoksidikatalyytin avulla. Katalyytin avulla yli 99 % rikkidioksidista saadaan hapetettua rikkitrioksidiksi. Hapetuksen jälkeen rikkitrioksidikaasu reagoi vesihöyryn kanssa muodostaen rikkihappohöyryä. Reaktiossa vapautuu hyvin suuri määrä energiaa lämpönä. Tavallisessa kontaktiprosessissa rikkihappoa syntyy, kun rikkitrioksidi johdetaan väkevään rikkihappoon ja seokseen lisätään vettä. Höyrymäinen rikkihappo jäähdytetään ja kondensaatiotilassa siihen suihkutetaan vettä, jolloin muodostuu nestemäistä happoa. Väkevä rikkihappoliuos kerätään ja jäähdytetään. Tämän jälkeen happo laimennetaan.
Novolipetski metallurgitšeski kombinat
OAO Novolipetski metallurgitšeski kombinat (, lyh. NLMK) on Venäjän kolmanneksi suurin kaivos- ja metallurgian alan yhtiö. Sen omistaa lähes kokonaan venäläinen oligarkki Vladimir Lisin. Novolipetski metallurgitšeski kombinat on saanut jalansijaa Euroopan markkinoista yhteisyrityksellä Dufercon kanssa.
Forbesin kevään 2012 suuryritysten listan mukaan yhtiö oli Venäjän 15. suurin julkisesti noteerattu yhtiö. Vuonna 2015 NLMK listattiin tuotantoimäärältään (16,05 milj. tonnia) maailman 19. suurimmaksi teräksen valmistajaksi.
Historia
Vuonna 2006 Novolipetski metallurgitšeski kombinat perusti yhteisyrityksen sveitsiläisen Dufercon kanssa. Yhteisyritykseen kasattiin 1,6 miljardin Yhdysvaltain dollarin edestä liiketoimintaa. Kauppa avasi yritykselle tietä Euroopan markkinoille.
Merkkitesti
Merkkitesti on tilastollinen testi, jolla testataan kahden jatkuvan jakauman eroavaisuutta. Nollahypoteesin mukaan jakaumien välillä ei ole eroa.
Tarkastellaan jatkuvia satunnaismuuttujia X ja Y. Olkoon p = P(X > Y) ja nollahypoteesin perusteella saatu H0: p = 0.50. Tästä seuraa, että annetulle mielivaltaiselle parille mittaustuloksia (xi,yi), joissa xi > yj, on todennäköisesti voimassa myös yi > yj.
Riippumaton otos voidaan koota joukoksi {''(x1, y1), (x2, y2),. . ., (xn, yn)''}. Tästä joukosta voidaan sitten poistaa ne parit, joiden kohdalla ei ole eroavaisuutta, jolloin hypoteesia voidaan testata pienemmässä joukossa.
Jakauman vasemman puolen arvo saadaan laskemalla P(B ≤ w), joka on p-arvo vaihtoehtoiselle testille H1: p < 0,50. Tämä vaihtoehto tarkoittaa, että X:n mittaustulos tulee olla suurempi. Vastaavanlainen tulos on voimassa oikealle puolelle.
Kaksipuolinen testi vaihtoehtoiselle hypoteesille, on kaksi kertaa yksipuolisen testin pienempi p-arvo.
Ilkka-Christian Björklund
Ilkka-Christian Björklund (s. 20. tammikuuta 1947 Helsinki) on suomalainen poliitikko. Hän on ollut kahdesti kansanedustajana, ensin SKDL:n 1972–1982 ja myöhemmin SDP:n eduskuntaryhmässä 1987–1991. Helsingin kaupunginvaltuustossa hän oli 1989–1992 ja 1997–2000. Elokuusta 2000 vuoden 2007 eläkkeelle siirtymiseensä asti Björklund oli Helsingin sivistys- ja henkilöstötoimen apulaiskaupunginjohtaja.
Björklund liittyi SDP:hen 1963. Vuonna 1968 hän siirtyi SKDL:ään, liiton sosialistien riveihin. Hän jatkoi puolueessa vuoteen 1982, jolloin hän aloitti Pohjoismaiden neuvoston pääsihteerinä. Björklund toimi neuvoston johdossa 1982–1987. Vuosina 1994–1996 hän oli ulkosuomalaisten etujärjestön Suomi-Seuran toiminnanjohtaja.
Koulutukseltaan hän on valtiotieteen lisensiaatti.
Channel Islandsin kansallispuisto
Channel Islandsin kansallispuisto on Yhdysvaltojen Kalifornian osavaltiossa, Tyynen valtameren saarilla sijaitseva kansallispuisto. Se julistettiin Yhdysvaltain kansalliseksi suojelumonumentiksi vuonna 1938 ja kansallispuisto siitä tehtiin 5. maaliskuuta 1980. Puiston 1 009,10 km² laajuista aluetta hallinnoi Yhdysvaltain muiden kansallispuistojen tapaan National Park Service.
American Ninja 5
American Ninja 5 on vuonna 1993 ensi-iltansa saanut yhdysvaltalainen toimintaelokuva, jonka pääosassa nähdään David Bradley. Elokuva on American Ninja -sarjan viimeinen osa.
Channel Islandsin kansallispuisto
Puistossa elää yli 2 000 kasvi- ja eläinlajia. Saarilla ja niiden lähiympäristössä elää muun muassa merileijonia, saarikettuja, kirjohylkeitä ja jopa sinivalaita. 145 saaren lajeista ei löydy mistään muualta. thumb|left|250px|Channel Islands
Jorma Kallio (kaupunginjohtaja)
Jorma Juhani Kallio (s. 19. huhtikuuta 1942 Akaa ) oli pitkäaikainen Naantalin kaupunginjohtaja vuosina 1976–2000. Hän on puoluetaustaltaan kokoomuslainen. Kallion virkakaudella Naantaliin tuli Muumimaailma ja Naantalin kylpylä, osittain hänen ansiostaan. Kallio painotti urallaan taloudenhoidon tärkeyttä.
Kallion vanhemmat olivat kaupunginsihteeri Johannes Kallio ja Sylvi Karri. Hän valmistui oikeustieteen kandidaatiksi Helsingin yliopistosta vuonna 1967 ja sai varatuomarin arvon vuonna 1973. Kallio toimi Vammalan kaupunginsihteerinä vuosina 1968–1971, ja ennen Naantaliin tuloa Kallio oli Oulaisten kauppalanjohtaja vuosina 1971–1976. Kallio omisti myös ravintola Naantalin Seurahuoneen 2000-luvun alussa.
Dorthe Rasmussen
Dorthe Skovshoved Rasmussen (s. 27. tammikuuta 1960 Kööpenhamina) on tanskalainen entinen yleisurheilija, joka kilpaili kestävyysjuoksussa. Hän edusti seuratasolla Glostrup Idræts Clubia ja Århus Idrætsforening af 1901:tä.
Rasmussen osallistui olympialaisiin ensimmäistä kertaa Los Angelesissa 1984. Hän oli tuolloin maratonilla kolmastoista juostuaan matkan aikaan 2.33.40. Rasmussen oli vuoden 1986 EM-kisoissa kahdeksastoista 10 000 metrillä ja putosi samalla matkalla alkuerissä olympialaisissa 1988. Hän osallistui maratonille vuosien 1991 ja 1995 maailmanmestaruuskilpailuissa, mutta joutui keskeyttämään molemmilla kerroilla.
Argos-luokka
Argos-luokka on Portugalin laivaston viiden 1990-luvun alussa valmistetun aluksen muodostama partioveneluokka.
Alukset
Luokan alukset suunnitteli Lissabonissa Arsenal do Alfeite ja ne rakennettiin yksityisellä Vila Real de Santo Antónion telakalla. Alukset oli suunniteltu Portugalin aluevesien niin manner-Portugalissa kuin Madeiran saaristossakin valvontaan. Lisäksi niiden tehtäviä voivat olla etsintä- ja pelastus, meren saastumisen seuranta sekä erilaiset suojaustehtävät.
Ruslan Fedotenko
Ruslan Viktorovitš Fedotenko (s. 18. tammikuuta 1979 Kiova, Ukrainan SNT, Neuvostoliitto) on ukrainalainen entinen jääkiekkoilija. Fedotenko ratkaisi vuonna 2004 Stanley Cupin finaalisarjan seitsemännen ottelun Tampa Bay Lightningille Calgary Flamesia vastaan. Hän on ensimmäinen ukrainalainen Stanley Cupin voittanut pelaaja.
Ura
Fedotenko aloitti uransa kotimaassaan Ukrainassa, mutta muutti Suomeen 17-vuotiaana ja pelasi TPS:n juniorijoukkueissa sekä Kiekko-67:n riveissä I divisioonassa. Fedotenko on poikkeuksellisesti siirtynyt NHL:ään ilman varausta. Hän solmi sopimuksen Philadelphia Flyersin kanssa 1999. Tätä ennen hän ehti pelata pari kautta myös Pohjois-Amerikan juniorisarjoissa. Hänet myytiin vuonna 2002 Tampa Bayhin kahden toisen kierroksen varauksen kanssa Tampan ensimmäisen kierroksen varausta vastaan.
Tampa Bayssä Fedotenko pelasi kokonaiset neljä kautta. Tampan voittaessa Stanley Cupin Fedotenko oli tärkeässä roolissa. Hän teki ensin itäisen konferenssin finaalisarjassa kuusi maalia viidessä pelissä ja Stanley Cupin ratkaisseessa seitsemännessä, 2–1 päättyneessä ottelussa hän teki Tampa Bayn molemmat maalit. Työsulkukaudella 2004–2005 Fedotenko ei pelannut missään.
Kesällä 2007 Fedotenko solmi vapaana pelaajana vuoden sopimuksen New York Islandersin kanssa. Islandersissa Fedotenko pelasi vain yhden kauden, jonka aikana teki 16 maalia, joista puolet ylivoimalla. Hän olikin joukkueensa paras ylivoimamaalintekijä. Kesällä 2008 Fedotenko siirtyi Pittsburgh Penguinsiin, jonka kanssa teki yhden vuoden sopimuksen. Pittsburgh voitti Stanley Cupin kyseisellä kaudella. Fedotenko jatkoi vielä kauden Pittsburghissa, kunnes hänestä tuli vapaa pelaaja.
Kaudeksi Fedotenko haki sopimusta New York Rangersin harjoitusleiriltä, ja seura palkkasi hänet leirin näyttöjen perusteella yhdeksi vuodeksi. Heinäkuussa 2011 Rangers teki hänen kanssaan vuoden mittaisen jatkosopimuksen.
Heinäkuussa 2012 Fedotenko palasi Philadelphia Flyersiin, jossa hänen NHL-uransa alkoi. Hän teki Flyersin kanssa vuoden mittaisen sopimuksen. Kausi 2012–2013 alkoi työsululla, joten Fedotenko pelasi kauden alun ukrainalaisessa KHL-joukkueessa Donbass Donetskissa. Kaudeksi 2013–2014 hän siirtyi kokonaan Donetskiin.
Fedotenko solmi heinäkuussa 2015 sopimuksen Minnesota Wildin kanssa. NHL-otteluita Wildin paidassa ei kuitenkaan kertynyt, vaan Fedotenko pelasi kahden kauden aikana 29 ottelua AHL-joukkue Iowa Wildin paidassa ja lopetti uransa kevääseen 2016.
Kansainvälisissä otteluissa Fedotenko on edustanut Ukrainaa. Hän on pelannut maan edustajana Salt Lake Cityn olympialaisissa 2002.
Enoch Thulin
pienoiskuva|Enoch Thulin Enoch Thulin oli ruotsalainen lentämisen ja lentokoneenrakennuksen pioneeri.
Enoch Thulin syntyi vuonna 1881. Hän opiskeli lentotekniikkaa 1908–1912 Ranskassa ja hankki siellä lentolupakirjan vuonna 1913. Hän väitteli tohtoriksi vuonna 1912 aiheenaan "Om luftmotståndet mot plana ytor", joka nimensä mukaan koski aerodynamiikkaa.
Thulin teki ennätyslentoja, esimerkiksi toukokuussa 1914 hän lensi Malmöstä Tukholmaan ajassa 4 h 17 min, joka oli Skandinavian ennätys.
Thulin on tehtaansa ja lentokoulunsa vuoksi Ruotsin ilmailun aloittamisessa merkittävin hahmo. Vuonna 1914 hän perusti Enoch Thulins Aeroplanfabrik -tehtaan Landskronaan. Siellä hän valmisti lisenssillä ranskalaisia Morane-Saulnier-lentokoneita. Näitä koneita toimitettiin maaliskuussa 1918 Suomeen, ja niistä tuli Suomen ilmavoimien ensimmäiset lentokoneet.
Hän kuoli vuonna 1919 lento-onnettomuudessa.
Mopanin kieli
Mopan (omakielinen nimi: Mopán Maya) on mayakieli, jota puhutaan Belizessä ja Guatemalassa. Vuonna 2010 kielellä laskettiin olevan 11 345 puhujaa. Kielen katsotaan olevan uhanalainen. Mopanilla ei ole tunnettuja murteita. Sen lähin sukulaiskieli on itza.
Kielellä ei ole virallista asemaa Belizessä, mutta Guatemalan perustuslain mukaan mopanilla on kansalliskielen asema siinä missä kaikilla muillakin maan alkuperäiskielillä.
Kieltä kirjoitetaan latinalaisin aakkosin. Uusi testamentti käännettiin mopaniksi vuonna 1979.
Konsonantit
Lähde:
Vokaalit
Kaikki vokaalit voivat esiintyä sekä lyhyinä että pitkinä.
Makedonian armeija
right|thumb|400px|Makedonialaisen armeijan taistelujärjestys Aleksanterin ja hänen isänsä Filippos II:n aikana. Antiikin Makedonian armeija oli yksi antiikin ajan merkittävimmistä armeijoista. Ennen kuningas Filippos II:a Makedonian armeija oli huonosti aseistettu ja heikkolaatuinen. Filippos koulutti armeijan käyttämään uusia innovatiivisia aseita ja taktiikkoja. Tärkeimpiä taktiikkoja oli raskaan jalkaväen eli falangin ja raskaan ratsuväen yhteistoiminta. Armeija kukisti Kreikan kaupunkivaltiot Khaironeian taistelussa, mikä aloitti Makedonian hegemonian. Filippoksen pojan Aleksanteri Suuren johdolla armeija löi Persian valtakunnan sotajoukot. Aleksanterin kuoltua hellenistiset kuninkaat jatkoivat armeijoidensa varustamisen makedonialaiseen tapaan. Ajan myötä armeijoiden painopiste siirtyi enemmän jalkaväelle, joka ei enää ollut yhtä liikkuva. Makedonian armeija kukistui lopullisesti Pydnan taistelussa vuonna 168 eaa. Rooman valtakunnan legioonia vastaan.
Makedonian armeija koostui raskaasta ratsuväestä, jonka tärkeimmät yksiköt olivat ns. toveriratsuväkeä (hetairoi), sekä jalkaväestä, josta suurin osa taisteli falangimuodostelmassa ja oli varustettu pitkillä sarissa-keihäillä. Kyseistä jalkaväenyksikköä kutsuttiin nimellä pezhetairoi ("jalkautuneet toverit"). Tärkeä jalkaväkiyksikkö oli myös hypaspistai ("kilvenkantajat"), joka taisteli falangissa ja myös kevyemmin aseistettuna huonokulkuisessa maastossa. Armeijaan kuului myös kevyttä ratsuväkeä (prodromoi, "edelläjuoksijat"), jonka tehtäviin kuului etupäässä tiedustelu ja armeijan sivustojen suojaaminen taistelussa.
Historia
Kun Filippos II nousi Makedonian hallitsijaksi vuonna 360 eaa. oli tilanne melkein toivoton. Makedonia oli heikko valtio jota uhkasi monta vaaraa. Filippoksen veli Perdikkas III oli kaatunut 4000 miehen kanssa illyrialaisia vastaan käydyssä taistelussa. Illyrialaisten lisäksi Filippoksen valtaa uhkasivat myös ateenalaiset ja traakkialaiset, jotka kummatkin tukivat omia ehdokkaitaan Makedonian kuninkaaksi. Filippos Seuraavan vuoden aikana Filippos koulutti armeijaansa
Katso myös: Aleksanteri Suuren armeija
Hetairoi
left|thumb|300px|Aleksanteri Suuri taistelussa persialaisia vastaan. Aleksanteri taisteli usein itse toveriratsuväen mukana. Makedonian raskas ratsuväki oli armeijan iskukykyisin joukko, joka taisteli yleensä kiilamuodostelmassa. Melkein jokainen taistelu ratkesi ratsuväen rynnäköllä vihollisen rivistöön murrettuun aukkoon. Nimensä mukaan se koostui kuninkaan "tovereista". Ratsuväki oli jaettu kahdeksaan osastoon, joita kutsuttiin nimellä ile (monikko ilai). Osastojen vahvuus oli ehkä 200–250 miestä. Yksi osastoista oli niin sanottu kuninkaallinen osasto (agema tai ile basilike) jonka vahvuus oli ehkä 300 miestä ja jossa kuninkaan lähipiiriin kuuluneet henkilöt taistelivat.
Kuninkaallisen osasto pois luettuna ratsuväen osastot oli rekrytoitu Makedonian itäosista, minne Filippos II oli perustanut siirtokuntia. Ainakin Amfipoliin, Bottiaian, Apollonian ja Anthemoksen kaupungeista kustakin tuli yksi ratsuväkiosasto. Ennen Persian sotaretkeä Aleksanteri jätti Makedoniaan 1500 ratsumiestä Antipatrokselle, joka toimi kuninkaan poissa ollessa Makedonian hallitsijana. Yhteensä ratsuväkeä oli noin 1800 miestä, mutta tähän lukuun saattaa sisältyä makedonialainen kevyt ratsuväki (prodromoi).
Pezhetairoi
right|thumb|350px|Makedonialainen falangi. Makedonialaisen jalkaväen pääosa taisteli falangimuodostelmassa. Heidän tärkein aseensa oli 4–6 metriä pitkä sarissa-keihäs, jonka päässä oli noin 50 cm pitkä terä ja toisessa päässä yhtä pitkä piikki, jolla keihään sai tuettua maahan. Sarissa painoi yhteensä 7 kg ja sen käyttämiseen tarvittiin kummatkin kädet. Tämän takia sotilailla oli vain pieni kilpi (pelta), joka suojasi vasemman olkapään. Sotilaiden varusteisiin kuului myös miekka, kypärä ja ehkä jalkasuojukset. Miekalla ei kuitenkaan ollut paljon käyttöä taistelussa. Varusteisiin kuului myös tavanomaisempi lyhyt hopliitti-keihäs. Sotilaat saattoivat jättää raskaat sarissa-keihäänsä ja pystyivät kevyen varustuksensa ansiosta liikkumaan yhtä nopeasti kun kevyt jalkaväki.
Jalkaväki oli organisoitu 16 miestä käsittäneisiin ryhmiin, joiden nimi oli dekas (alkujaan ryhmän jäseniä oli ollut kymmenen kuten nimestä voi päätellä). Ryhmät organisoitiin vuorostaan suurempiin osastoihin, joita kutsuttiin nimellä lokhoi. Falangi taisteli yleensä 16 miestä syvässä muodostelmassa. Ryhmät taistelivat vieri vierin ja ryhmän kokeneimmat taistelivat eturivissä. Taistelussa vain kolme tai neljä ensimmäistä miestä piti keihästään vaakatasossa, muut pitivät keihäitään pystyssä. Falangi pystyi helposti supistautumaan lisäämällä syvyyttään 32 mieheen. Samoin falangi pystyi taistelemaan ainoastaan 8 miehen syvyydessä. Näin tapahtui esimerkiksi Issoksen taistelussa, jossa falangi aloitti taistelun 32 miehen syvyisenä, mutta maaston salliessa levittäytyi ja oli lopulta vain 8 miehen syvyinen. Jokaista ryhmää johti ryhmänjohtaja (dekadarkhes). Ryhmään kuului myös kaksi sotilasta, jotka saivat muihin sotilaisiin nähden kaksinkertaista palkkaa, ja yksi sotilas, joka sai puolitoista kertaa enemmän kun tavalliset sotilaat. Parempaa palkkaa saavat sotilaat taistelivat ryhmänsä kärjessä.
Hypaspistai
Hypaspistit eli kilvenkantajat olivat eräänlainen makedonialaisen jalkaväen valiojoukko. Hypaspistit olivat luultavasti kehittyneet aikaisemmasta kuninkaallisesta henkivartiostosta. Tätä kuvasi esimerkiksi se, että yksi heistä kantoi kuninkaan henkilökohtaisia aseita ja pyhää kilpeä, jonka Aleksanteri oli ottanut ilionilaisesta Athenen temppelistä.
Persian sotaretken alkaessa Aleksanterilla oli kolme osastoa hypaspisteja. Yhteen osastoon kuului noin 1000 miestä, ja sitä johti khiliarkhos. Ei tiedetä tarkkaan, miten hypaspistit oli varustettu, mutta suuremmissa taisteluissa he taistelivat osana falangia ja tuolloin heidän varusteensa olivat varmasti samat kun muiden jalkaväkiosastojen. Toisaalta hypaspistit taistelivat yleensä jalkaväkifalangin ja ratsuväen välissä, joten heidän oli pystyttävä liikkumaan nopeasti, jotta he pysyisivät ratsuväen mukana. Heidän varusteensa on siis saattanut olla kevyempää kun falangin sotilailla. Hypaspistit olivat myös aina mukana kun Aleksanteri otti mukaansa osan armeijastaan jotain erikoistehtävää varten. Yksi osasto oli niin sanottu kuninkaallinen henkivartiosto agema.
Piiritysjoukot
Tärkeitä piirityksiä olivat Theban piiritys vuonna 335 eaa. ja Persian sotaretken aikana Halikarnassoksen piiritys (334 eaa.) ja Tyroksen piiritys (332 eaa.).
Lähteet
Makedonsk falanks
Sint-Truiden
Sint-Truiden on kaupunki Koillis-Belgiassa Flanderin alueella Limburgin provinssissa. Kaupungissa on 40 158 asukasta (vuonna 2016) ja sen pinta-ala on 106,9 neliökilometriä.
Pakaralihas
thumb|250px|Kuvassa pakaralihakset väritettynä Pakaralihaksia on ihmisellä kolme paria: isot pakaralihakset (musculus gluteus maximus), keskimmäiset pakaralihakset (musculus gluteus medius) ja pienet pakaralihakset (musculus gluteus minimus). Isojen pakaralihasten tehtävänä on lonkan ojennus, keskikokoisten ja pienten pakaralihasten taas reisien loitonnus.
Kuntosalilla pakaralihaksiin kohdistuvia harjoituksia ovat esimerkiksi jalkakyykky, jalkaprässi ja reidenloitonnus.
Four Tet
Four Tet on Kieran Hebdenin käyttämä artistinimi hänen elektroniseen musiikkiin liittyvässä sooloprojektissaan. Hän on myös osa post-rock–orkesteria nimeltä Fridge.
Four Tetin musiikille on tyypillistä erilaisten samplejen käyttäminen.
August Storck
August Storck KG on saksalainen makeisvalmistaja, jonka Suomessakin tunnettuja tuotteita ovat toffee- ja suklaakaramellimerkit Werther’s Original, Riesen ja Toffifee.
Perheyritys Storckin pääkonttori ja yksi tehtaista sijaitsevat Berliinissä, suurin tehdas Westfalenin osavaltion Hallessa ja kolmas tehdas Thüringenin Ohrdrufissa. Vuonna 1903 perustetun yrityksen nykyinen omistaja on perheen neljättä sukupolvea edustava, vuonna 1966 syntynyt Axel Oberwelland.
Vuonna 2013 August Storckin arvioitiin olevan maailman 11. suurin makeisvalmistaja noin 2,3 miljardin Yhdysvaltain dollarin liikevaihdolla.
Historiaa
Yhtiön perusti Nordrhein-Westfalenin osavaltion Wertherin kaupunkiin vuonna 1903 westfalenilainen August Storck nimellä Werther’sche Zuckerwarenfabrik. Perustaja muutti oman nimensä omistamansa maatilan mukaan August Oberwellandiksi, kun taas yhtiön nimeksi jäi hänen entinen nimensä August Storck.
Ensimmäisen maailmansodan jälkeen yhtiö siirtyi seuraavalle sukupolvelle August Oberwellandin sairastuttua vakavasti. Vuonna 1921 yritystä alkoi johtaa hänen nuorin poikansa Hugo. Yhtiö valmisti pariasataa makeislaatua, joita punnittiin irtomyyntinä paperipusseihin kauppojen lasipurkeista. Vuonna 1934 syntyi Saksan ensimmäinen kappaleittain myyty merkkimakeinen, yksittäispakattu Storck 1 Pfennig Riesen. 1930-luvun lopulla Storckilla oli noin 70 työntekijää ja markkina-alueena lähes koko Saksa.
Toisen maailmansodan jälkeen Storck rakensi uuden ison tehtaan Halleen ja lanseerasi vuonna 1953 toisen makeismerkkinsä Mamban. Yhtiö otti ensimmäisten joukossa käyttöön työntekijöiden henkilökohtaiset bonukset ja 40 tunnin työviikon. Werthers Echte -toffeekaramellit tuotiin markkinoille 1969 ja tunnetaan nyt monissa maissa nimellä Werther’s Original.
Nykyisin Storckin tuotteita on saatavana useimmista maailman maista parinkymmenen tytäryhtiön välityksellä.
François Moubandje
Jacques François Moubandje (s. 21. kesäkuuta 1990 Douala, Kamerun) on sveitsiläinen jalkapalloilija. Hänen pelipaikkansa on vasen laitapuolustaja. Hän pelaa kroatialaisessa Dinamo Zagrebissa.
Moubandje aloitti ammattilaisuransa 16-vuotiaana Meyrinissä, mutta siirtyi loppuvuonna 2009 Servetteen. Hän pelasi geneväläisseurassa vuoteen 2013 saakka tehden kaksi maalia 72 ottelussa. Syyskuussa 2013 Moubandje Toulouseen neljän vuoden sopimuksella ja noin miljoonan euron siirtosummalla. Ensimmäisellä kaudella Moubandje kärsi loukkaantumisista. Hän on pelannut myös kuusi ottelua Toulousen B -joukkueessa.
Moubandje pelasi ensimmäisen maaottelunsa Sveitsin maajoukkueessa marraskuussa 2014 Liettuaa vastaan. Hän on pelannut kaikkiaan 21 ottelua Sveitsin maajoukkueessa. Moubandje valittiin vuoden 2016 EM–kilpailujen ja vuoden 2018 MM–kilpailujen Sveitsin maajoukkueeseen.
Denis Zakaria
Denis Lemi Zakaria Lako Lado (s. 20. marraskuuta 1996 Geneve) on sveitsiläinen jalkapalloilija. Pelipaikaltaan hän on keskikenttäpelaaja. Zakaria edustaa Englannin Valioliigassa pelaavaa Chelseaa lainasopimuksella Italian Serie A:n Juventuksesta.
Seurajoukkueura
Zakaria aloitti ammattilaisuransa Sveitsin toiseksi korkeimmalla sarjatasolla Servette FC:ssä kaudella 2014–2015. Hän pelasi kuusi sarjaottelua ja teki kaksi maalia, kun Servette sijoittui sarjassa toiseksi. Heinäkuussa 2015 Sveitsin Superliigassa pelaava BSC Young Boys hankki Zakarian 400 000 euron siirtosummalla. Zakaria pelasi ensimmäisen pääsarjaottelunsa 18. heinäkuuta 2015, kun Young Boys pelasi vieraissa 1–1-tasapelin FC Zürichiä vastaan. Yhteensä hän pelasi kauden aikana 27 liigaottelua ja teki yhden maalin. Seuraavan kauden 23 liigaottelussa hän teki niin ikään yhden maalin. Young Boys sijoittui sarjassa kummallakin kaudella toiseksi. Eurooppa-liigassa hän pelasi Young Boysissa viisi ottelua ja Mestarien liigan karsinnoissa kolme peliä.
Eleusis (täsmennyssivu)
Eleusis voi viitata seuraaviin:
Denis Zakaria
Seurajoukkueura
Zakaria siirtyi Bundesliigan Borussia Mönchengladbachiin 12 miljoonan euron siirtosummalla kesällä 2017. Hän pelasi seurassa neljän ja puolen kauden aikana 125 liigaottelua, joissa hän on teki yksitoista ja syötti kahdeksan maalia. Eurooppa-liigassa hän on pelasi kuusi ottelua kaudella 2019–2020 ja Mestarien liigassa viisi ottelua kaudella 2020–2021.
Tammikuussa 2022 Zakaria siirtyi italialaiseen Juventukseen 5 miljoonan euron siirtosummalla. Syyskuun 2022 alkuun mennessä hän pelasi Serie A:ssa 11 ottelua ja teki yhden maalin. Mestarien liigassa hän pelasi yhden ottelun. Syyskuun 2022 alussa hän siirtyi loppukauden kattavalla lainasopimuksella Englannin Valioliigan Chelseaan. Hän pelasi Chelseassa seitsemän ottelua Valioliigassa. Mestarien liigassa hän pelasi kaksi ottelua ja teki yhden maalin.
William Mason
pienoiskuva|William Mason thumb|right|250px|[[Alexander Popen kuolema, Masonin teoksesta Museus, 1747.]] William Mason (1724 Hull – 1797) oli englantilainen runoilija, toimittaja ja puutarhuri.
Hänen runonsa "Musaeus, a Monody on the Death of Mr. Pope" ilmestyi 1747 ja sai niin suuren suosion, että siitä otettiin useita painoksia. William Lyon Phelps kirjoittaa:
Hänen muita teoksiaan ovat historialliset murhenäytelmät Elfrida (1752) ja Caractacus (1759) (joita kumpaakin on käytetty käännöksinä 1700-luvun oopperoissa: Elfridaa ovat käyttäneet Giovanni Paisiello ja Jean-Baptiste Moyne, Caractacusta Antonio Sacchini (Arvire et Evelina )), sekä puutarhanhoidosta pitkä runo The English Garden (kolme osaa, 1772–1782). Hän on suunnitellut puutarhan muun muassa George Harcourtille. Hän julkaisi 1775 omaan työhönsä vaikuttaneen ystävänsä Thomas Grayn runoja teoksen Poems of Mr Gray. William Pitt nuorempi valitsi hänet 1785 William Whiteheadin seuraajaksi poet laureateksi, mutta hän kieltäytyi kunniasta.
Godspeed You! Black Emperor
'''Godspeed You! Black Emperor (aiemmin Godspeed You Black Emperor!), lyhennettynä usein GYBE tai GY!BE''', on kanadalainen post-rock -yhtye. Yhtyeen levyt koostuvat pääosin muutamasta noin 15-20 minuutin kappaleesta, jotka on jaettu eri osioihin. Nimi on peräisin Mitsuo Yanagimachin ohjaamasta mustavalkoisesta dokumentista Godspeed You! Black Emperor (1976), jossa seurataan moottoripyöräjengi Black Emperorsin taivalta. Yhtye aloitti toimintansa kolmihenkisenä (vuonna 1994), mutta suurimmillaan yhtyeessä on ollut jopa 15 jäsentä.
Vuonna 2003 silloin yhdeksänhenkinen yhtye ilmoitti vetäytyvänsä telakalle määräämättömäksi ajaksi. Yhtye oli tauolla seitsemän vuoden ajan kunnes keväällä 2010 ilmoitettiin comeback-kiertueesta. Comeback-kiertueen keikkapaikkoihin varmistui myös ainoana pohjoismaana Suomi. Yhtye esiintyi 17.01.2011 Helsingin kulttuuritalolla. Liput tapahtumaan varattiin loppuun muutamassa tunnissa.
Liittyviä projekteja
Yhtyeen jäsenet ovat toimineet monissa samankaltaisissa post rock -yhtyeissä.
Anssi Resko
Anssi Resko (1. heinäkuuta 1937 Viipuri – 1. huhtikuuta 2003) oli suomalainen ratamoottoripyöräilijä ja ensimmäinen suomalainen lajin MM-sarjassa ajanut ja pisteitä kerännyt kuljettaja.
Resko syntyi vuonna 1937 Viipurissa. Hänen isänsä oli nyrkkeilijäpomo Valle Resko. Anssi Resko innostui moottoriurheilusta jo nuorena ja aloitti moottoripyöräilyn harrastuksen 1956. Ammatiltaan Resko oli tuolloin automyyjä, mutta hän oli jo aikaisemmin kokeillut enduroa ja vähän myöhemmin myös rallia. Moottoriurheilun lisäksi harrastuksiin kuului muun muassa uinti ja vesipallo.
Ennen siirtymistään MM-sarjaan Resko oli saavuttanut 350- ja 500-kuutioisten Suomen mestaruuden vuonna 1960. 500-kuutioisten Suomen mestaruuden hän voitti myös vuosina 1961–1963. Hän ajoi tuolloin Matchlessillä, Suzukilla, Kawasakilla sekä AJS:llä.
Vuonna 1961 Resko debytoi Itä-Saksan TT-ajoissa, jossa hän ajoi heti kuudenneksi Nortonilla saaden yhden MM-pisteen. Kuuden parhaan joukossa oli hänen lisäkseen muun muassa sen ajan kovia nimiä kuten kaksi ensimmäistä sijaa vallanneet Gary Hocking ja Mike Hailwood sekä Reskon edelle viidenneksi ajanut Jack Findlay. Resko oli mukana myös Ulsterissa ajetussa TT-ajoissa, jossa hän oli kymmenes. Samana vuonna hän ajoi myös toisena maaliin Päijänteen ympäriajon 250-kuutioisten kilpailussa. Hänen kautensa kruunasi Suomen Moottoriliiton annettua hänelle kultaisen ajajamerkin.
Seuraavalla kaudella järjestettiin ensimmäisen kerran Suomen TT-ajot Pyynikillä. Resko sijoittui neljänneksi Alan Stepherdin, Sven Gunnarssonin ja Franta Stastnyn jälkeen Matchlessillä yli 20 000 katsojan edessä. Resko ehti lopettaa uransa muutaman kerran tuon jälkeen, mutta vuonna 1975 hän palasi MM-sarjaan 13 vuoden tauon jälkeen ja ajoi kymmenenneksi Tšekkoslovakian TT-ajoissa saaden vielä yhden MM-pisteen 38-vuotiaana.
Resko ajoi urallaan kolme TT:n MM-sarjan osakilpailua, joista hän keräsi yhteensä viisi MM-pistettä. Resko kuoli aprillipäivänä 1. huhtikuuta 2003.
Dmitri Borichev
Dmitri Borichev (s. 1988 Petroskoi) on suomenvenäläinen lentopalloilija, joka pelaa lentopallon SM-liigassa, Kokkolan Tiikerit väreissä. Borichev on syntyjään venäläinen, mutta on saanut Suomen kansalaisuuden.
Ura
Borichev aloitti uransa Vaasan Kiiston junioreissa. Hän oli voittamassa kaudella 2005 Seinäjoki-Lentiksen B-pojissa SM-hopeaa. Kaudella 2006 Borichev nousi Kiiston edustusjoukkueeseen ja pelaamaan SM-liigaa. Tuolloin ei vielä peliaikaa kentällä auennut paljon, mutta kaudella 2007 Borichev oli jo Kiiston avauskuusikon pelaaja. Hän pelasi sekä keskitorjujan että myös hakkurin peliroolissa Kiiston riveissä. Hän pelasi myös kaudella 2008 Kiiston paidassa molemmissa roolissa, mutta SM-liigakarsinnoissa Borichev pelasi lopulta hakkurin roolissa ollen pistepörssissä peräti neljännellä sijalla.
Kauden 2008 jälkeen Borichev muutti pois kotiseuduiltaan Vaasasta pelasi liigassa Keski-Savon Paterin riveissä. Kaudella 2009–2010 hän jatkaa Paterin sarjapaikalle tulleen Saimaa Volleyn joukkueessa.
Nuorten maajoukkue
Borichev on nähty myös pelaamassa nuorten maajoukkueessa kaudella 2007. Hän osallistuu myös sotilaiden MM-kisoihin suomen maajoukkueessa vuonna 2008.
Muuta
Borichevin veli Kirill on myös liigatason lentopalloilija.
Eleusis (Thera)
Eleusis oli antiikin aikainen kaupunki Theran (nyk. Thíra) saarella Kykladeilla Kreikassa. Se sijoitetaan lähelle saaren eteläkärkeä ja nykyistä Exomýtisin kylän Vlychádan satamaa.
pienoiskuva|vasen|Antiikin aikaisia kallioon kaiverrettuja hautoja lähellä nykyistä Exomýtisia. Eleusis oli saaren keskuksen Theran kaupungin satama Oian ohella. Sen mainitsee saaren kaupunkien joukossa Klaudios Ptolemaios. Kaupungin paikalta on löydetty kallioon kaiverrettuja hautoja ja muita syvennyksiä sekä muun muassa alttarin ja temppelin tai katakombin jäänteet. Löydöt ajoitetaan 400–200-luvuille eaa.
Terttu Arajärvi
Terttu Marjatta Arajärvi (o.s. Hanhilammi; 2. kesäkuuta 1922 Hausjärvi – 22. tammikuuta 2014 Helsinki) oli suomalainen lastentautien erikoislääkäri, professori, lastenpsykiatrian kehittäjä ja Suomen tunnetuimpia lastenpsykiatreja.
Henkilöhistoria ja ammattiura
Arajärvi syntyi opettajaperheeseen, hänen vanhempansa olivat opettaja Ilmari Aleksi Hanhilammi ja Impi Hellen Bergman. Arajärvi aloitti kansakoulun viisivuotiaana Perniössä, jossa hän kävi myös keskikoulun. Lukion Arajärvi suoritti Turussa, hän tuli ylioppilaaksi Turun suomalaisesta yhteiskoulusta 1940. Sotien aikana Arajärvi toimi lääkintälottana.
Arajärvi valmistui lääketieteen lisensiaatiksi 1948, lääketieteen ja kirurgian tohtoriksi Arajärvi väitteli Helsingin yliopistossa 1953. Lastentauteihin Arajärvi erikoistui 1957, lastenpsykiatriaan 1960 ja nuorisopsykiatriaan 1979. Hän oli perustamassa Lastenpsykiatrian tutkimussäätiötä vuonna 1984 ja toimi Lastenlinnan sairaalan johtavana lääkärinä 1973–1985 ja Helsingin yliopiston lastenpsykiatrian ensimmäisenä professorina 1974–1987.
Terttu Arajärvi avioitui varatuomari Tauno Ilkka Yrjänä Arajärven (1920–2003 ) kanssa vuonna 1947. Heidän neljästä lapsestaan vanhin on oikeustieteen tohtori Pentti Arajärvi, presidentti Tarja Halosen puoliso.
CD Santa Clara
Clube Desportivo Santa Clara on jalkapalloseura Ponta Delgadan kaupungista. Kaudella 2022–2023 Santa Clara pelaa Portugalin korkeimmalla sarjatasolla Primeira Ligassa. Seura pelaa kotiottelunsa Estádio de São Miguelilla. Santa Clara on perustettu vuonna 1921.
Proceratosaurus
Proceratosaurus oli pieni varhainen tyrannosauri joka eli Euroopassa jurakaudella 165 miljoonaa vuotta sitten. Ainoa löydetty fossiili on sen hyvin säilynyt kallo, joka löydettiin Britteinsaarilta vuonna 1910. Sitä pidettiin aluksi Megalosauruksen lajina. Ranskasta vuonna 1923 löydettyä fossiilia on joskus pidetty Proceratosauruksen lajina, mutta se luokitellaan nykyään omaan sukuunsa (Piveteausaurus).
Kaikkien Valamon pyhien kirkko
Kaikkien Valamon pyhien kirkko eli Vanha kirkko on Valamon luostariin kuuluva ortodoksinen kirkko. Kirkkorakennus rakennettiin vuonna 1940 yhdistämällä kaksi aittaa. Kirkossa toimitettiin kaikki luostarin jumalanpalvelukset vuoteen 1977 asti. Kirkko on nykyään käytössä ainoastaan kesäisin, jolloin siellä toimitetaan ehtoopalveluksia, aamupalveluksia ja liturgia lauantaisin.
Proceratosaurus
Proceratosauruksen uskotaan olleen yksi ensimmäisistä tyrannosaureista, ja läheistä sukua Guanlongille. Proceratosauruksen kallossa näkyy heltta kuonon päällä, mutta koska kallon yläosa puuttuu, ei tiedetä oliko se oikeasti osa paljon isompaa helttaa, kuten Guanlongilla.
Kaikkien Valamon pyhien kirkko
Kirkon esineistö on pääosin peräisin Laatokan Valamosta. Valamon luostarin vanha kirkko toimi myös pitkään munkkien ruokasalina. Kirkon sivuhuoneeseen on sisustettu 1950-luvun ortodoksisen munkin asunto. thumb|250px|Kirkon sisätilaa
Proceratosaurus
Proceratosaurus oli pieni, noin 2 metriä pitkä. Se eli avoimissa metsissä joissa se saalisti pieniä eläimiä.
pienoiskuva|vasen|Arvioitu koko
Frank Moberg
Frank Moberg (s. 27. maaliskuuta 1940 Turku) on suomenruotsalainen jääkiekkovaikuttaja. Moberg yhdistetään Idrottsföreningen Kamraterna i Helsingforsiin siinä määrin, että hän on saanut lempinimen "Mr. IFK". Moberg istuu HIFK:n liigayhdistyksen hallituksessa, joka omistaa enemmistön HIFK-Hockeyn osakkeista. Kiekkouran ohella hän on työskennellyt pitkään perheyrityksessä.
Moberg toimi HIFK:ssa rahastonhoitajana vuodet 1968–1976. Seuran puheenjohtajana hän palveli vuosina 1976–1990. Seuran toimitusjohtajana hän työskenteli vuodet 1987–2001.
A-maajoukkueessa Moberg toimi kolmeen eri otteeseen joukkueenjohtajana 1974–1975, 1977–1980 ja 1988–1989.
SM-liigassa Moberg on ollut taustahahmona sen alusta saakka. Vuodet 1975–1991 hän oli SM-liigan liittohallituksen jäsen ja vuodesta 1992 Moberg on ollut liigan johtoportaassa. Moberg oli myös NHL-seura Quebec Nordiquesin palkkalistoilla kykyjenetsijänä kaudet 1989–1993. Suomen Jääkiekkomuseo aateloi Mobergin vuonna 2000 Suomen Jääkiekkoleijonaksi numerolla 125.
Marraskuussa 2006 Moberg ilmoitti asettautuvansa Ruotsalaisen kansanpuolueen sitoutumattomaksi ehdokkaaksi kevään 2007 eduskuntavaaleihin.
Moberg tuli aikanaan tunnetuksi Hotelli Hesperian yökerhosta. Jääkiekkoilija Toni Mäkiaho on hänen vävynsä.
Israel Gelfand
Israel Moisejevitš Gelfand 2. syyskuuta (J: 20. elokuuta) 1913 – 5. lokakuuta 2009) oli venäläinen matemaatikko. Hän oli juutalainen.
Gelfandille myönnettiin kolme Leninin kunniamerkkiä, ja hänet valittiin vuonna 1977 Royal Societyn ulkomaalaisjäseneksi. Hän voitti vuonna 1978 matematiikan Wolfin palkinnon. Hän toimi vuosina 1966–1970 Moskovan matemaattisen seuran puheenjohtajana.
Gelfand asui vuodesta 1990 lähtien Yhdysvalloissa ja oli Yhdysvaltain kansallisen tiedeakatemian jäsen.
Gelfandin mukaan on nimetty muun muassa Gelfandin epäyhtälö.
Luettelo Marvel Cinematic Universe -televisiosarjojen näyttelijöistä (Marvel Studios)
Marvel Cinematic Universe (MCU) on mediasarja ja jaettu universumi, johon kuulu myös Marvel Comicsin sarjakuviin perustuvia supersankariaiheisia televisiosarjoja. Marvel Television oli aiemmin tuottanut vuosina 2013–2020 televisiosarjoja ABC:lle, Netflixiin, Huluun ja Freeformille. Marvel Studios alkoi myöhemmin kehittää omia sarjoja Disney+:aan osana neljättä vaihetta. Neljännen vaiheen Disney+-sarjoista julkaistiin WandaVision, The Falcon and the Winter Soldier, Lokin ensimmäinen tuotantokausi, What If...?:n ensimmäinen tuotantokausi, ja Hawkeye vuonna 2021, sekä Moon Knight, Ms. Marvel ja She-Hulk: Attorney at Law vuonna 2022. Viidennen vaiheen Disney+-sarjoihin tulevat kuulumaan Secret Invasion, Lokin toinen tuotantokausi ja Echo vuonna 2023, Ironheart, Agatha: Coven of Chaos ja Daredevil: Born Again vuonna 2024, sekä julkaisuvuotta vailla olevista sarjoista myös What If...?:n toinen tuotantokausi, Spider-Man: Freshman Year, Marvel Zombies, Wonder Man ja Vision Quest.
Neljännessä vaiheessa, Elizabeth Olsen ja Paul Bettany palaavat WandaVisionissa näyttelemään Wanda Maximoffin / Purppuranoitaa ja Visionia; Anthony Mackie ja Sebastian Stan palaavat The Falcon and the Winter Soldierissa näyttelemään Sam Wilsonia / Haukkaa ja Bucky Barnesia / Talvisotilasta; Tom Hiddleston palaa Lokin ensimmäisellä tuotantokaudella näyttelemään Lokia; Jeffrey Wright ääninäyttelee animaatiosarjan What If...? kertojana toimivaa Seuraajaa; Jeremy Renner palaa Hawkeyessa näyttelemään Clint Bartonia / Haukansilmää, Hailee Steinfeldin näytellessä sarjan toista päähenkilöä Kate Bishopia; Oscar Isaac näyttelee Moon Knightissa Marc Spectoria / Kuuritaria ja Steven Grantia / Herra Knightia; Iman Vellani näyttelee Ms. Marvelissa Kamala Khania / Neiti Ihmettä; ja Tatiana Maslany näyttelee She-Hulk: Attorney at Law’ssa Jennifer Waltersia / Hulktarta.
Viidennessä vaiheessa, Samuel L. Jackson ja Ben Mendelsohn palaavat Secret Invasionissa näyttelemään Nick Furya ja Talosta; Hiddleston palaa rooliinsa Lokin toisella tuotantokaudella; Alaqua Cox palaa Hawkeyesta näyttelemään Maya Lopezia / Kaikua sarjassa Echo; Dominique Thorne palaa elokuvasta Black Panther: Wakanda Forever näyttelemään Riri Williamsia / Rautasydäntä sarjassa Ironheart; Kathryn Hahn palaa WandaVisionista näyttelemään Agatha Harknessia sarjassa Agatha: Coven of Chaos; ja Charlie Cox palaa Marvel Televisionin Netflix-sarjoista näyttelemään Matt Murdockia / Daredeviliä sarjassa Daredevil: Born Again.
Lisäksi Yahya Abdul-Mateen II tulee näyttelemään Simon Williamsia / Ihmemiestä sarjassa Wonder Man, ja Bettany palaa WandaVisionista näyttelemään Visionia sarjaan Vision Quest.
Ensiesiintyminen One-Shot -lyhytelokuvissa
! scope="row" | John Flynn ! scope="row" colspan="9" style="background:#ddf;"|
Ensiesiintyminen Marvel Televisionin sarjoissa
! scope="row" | Wilson Fisk Kingpin 5 ! scope="row" | Matt Murdock Daredevil 5 ! scope="row" colspan="9" style="background-color:#ddf;" |
Ensiesiintyminen neljännen vaiheen elokuvissa
! scope="row" | Yelena Belova Musta Leski ! scope="row" | P. Cleary ! scope="row" colspan="9" style="background:#ddf;"|
Ensiesiintyminen: WandaVision
! scope="row" | B-15 ! scope="row" | Ralph Bohner / ”Pietro Maximoff” ! scope="row" | John Collins / ”Herb” ! scope="row" | D-90 ! scope="row" | Sharon Davis / ”rouva Hart” ! scope="row" | Todd Davis / ”Arthur Hart” ! scope="row" | ”Dennis” ! scope="row" | Agatha Harkness / ”Agnes” ! scope="row" | Evanora Harkness ! scope="row" | Tyler Hayward ! scope="row" | Mainosmies ! scope="row" | Mainosnainen ! scope="row" | Isabel Matsueda / ”Beverly” ! scope="row" | Billy Maximoff ! scope="row" | Tommy Maximoff ! scope="row" | Iryna Maximoff ! scope="row" | Olek Maximoff ! scope="row" | Monti ! scope="row" | Harold Proctor / ”Phil Jones” ! scope="row" | Sarah Proctor / ”Dottie Jones” ! scope="row" | Rodriguez ! scope="row" | Abilash Tandon / ”Norm” ! scope="row" colspan="9" style="background:#ddf;"|
Ensiesiintyminen: The Falcon and the Winter Soldier
! scope="row" | Eli Bradley ! scope="row" | Isaiah BradleyF ! scope="row" | DeeDee ! scope="row" | Diego ! scope="row" | Dovich ! scope="row" | Valentina Allegra de FontaineF ! scope="row" | Gigi ! scope="row" | Lemar Hoskins Taistelutähti ! scope="row" | Nico Kovaczsik ! scope="row" | Lacont ! scope="row" | Leah ! scope="row" | Lennox ! scope="row" | Donya Madani ! scope="row" | Karli Morgenthau ! scope="row" | Wilfred Nagel ! scope="row" | Yori Nakajima ! scope="row" | Oeznik ! scope="row" | Ayla Perez ! scope="row" | Christina Raynor ! scope="row" | Rudy ! scope="row" | Joaquin TorresF ! scope="row" | John Walker Kapteeni Amerikka / USAgentti F ! scope="row" | Olivia Walker ! scope="row" | AJ Wilson ! scope="row" | Cass Wilson ! scope="row" | Sarah Wilson ! scope="row" colspan="9" style="background:#ddf;"|
Ensiesiintyminen: Loki kausi 1
! scope="row" | B-155 ! scope="row" | C-20 ! scope="row" | Casey / K-5E5 ! scope="row" | D-905 ! scope="row" | Klassinen Loki ! scope="row" | Lapsi-Loki ! scope="row" | Presidentti Loki ! scope="row" | Pöyhkeä Loki ! scope="row" | Neiti Minuutti5 ! scope="row" | Mobius M. Mobius5 F ! scope="row" | Ravonna Renslayer5 ! scope="row" | Jäljellä oleva ! scope="row" | Sylvie5 ! scope="row" | Throg ! scope="row" | Rebecca Tourminet ! scope="row" colspan="9" style="background:#ddf;"|
Ensiesiintyminen: What If...? kausi 1
! scope="row" | Peggy Carter Kapteeni Carter 5 ! scope="row" | Gamora, Thanoksen surmaaja5 ! scope="row" | Ikuinen Ultron ! scope="row" | Ravager K ! scope="row" | Cagliostro / O’Bengh ! scope="row" | Peter Parker Zombimetsästäjä-Hämähäkkimies ! scope="row" | Henry ”Hank” Pym Keltatakki ! scope="row" | Steve Rogers Hydra Stomper ! scope="row" | Natasha Romanoff Post-apokalyptinen Musta Leski 5 ! scope="row" | Seuraaja ! scope="row" | N’Jadaka / Erik ”Kuningas Killmonger” Stevens Musta Pantteri ! scope="row" | Stephen Strange Tohtori Strange Supreme ! scope="row" | T’Challa Tähtilordi ! scope="row" colspan="9" style="background:#ddf;"|
Ensiesiintyminen: Hawkeye
! scope="row" | Ivan Banionis ! scope="row" | Derek Bishop ! scope="row" | Eleanor Bishop ! scope="row" | Kate Bishop Haukansilmä ! scope="row" | Claude ! scope="row" | Wendy Conrad ! scope="row" | Tomas Delgado ! scope="row" | Armand Duquesne III ! scope="row" | Jack Duquesne ! scope="row" | Enrique ! scope="row" | Grills ! scope="row" | Kazimierz ”Kazi” Kazimierczak ! scope="row" | Maya Lopez ! scope="row" | William Lopez ! scope="row" | Missy ! scope="row" | Orville ! scope="row" colspan="9" style="background:#ddf;"|
Ensiesiintyminen: Moon Knight
! scope="row" | Ammit ! scope="row" | Crawley ! scope="row" | Layla El-Faouly Scarlet Scarab ! scope="row" | Billy Fitzgerald ! scope="row" | Arthur Harrow ! scope="row" | Bobbi Kennedy ! scope="row" | Khonsu ! scope="row" | Anton Mogart ! scope="row" | Selim ! scope="row" | Elias Spector ! scope="row" | Marc Spector Kuuritari Steven Grant Herra Knight  Jake Lockley ! scope="row" | Wendy Spector ! scope="row" | Taweret ! scope="row" colspan="9" style="background:#ddf;"|
Ensiesiintyminen: Ms. Marvel
! scope="row" | Aisha ! scope="row" | Abdullah ! scope="row" | Sana Ali ! scope="row" | Nakia Bahadir ! scope="row" | Bruno Carrelli ! scope="row" | Sadie Deever ! scope="row" | Fariha ! scope="row" | Hasan ! scope="row" | Tyesha Hillman ! scope="row" | Kamran ! scope="row" | Kareem Punainen Tikari ! scope="row" | Aamir KhanF ! scope="row" | Kamala Khan Neiti Ihme F ! scope="row" | Muneeba KhanF ! scope="row" | Yusuf KhanF ! scope="row" | Najaf ! scope="row" | Najma ! scope="row" | Ruby ! scope="row" | Waleed ! scope="row" | Gabe Wilson Jr. ! scope="row" | Zara ! scope="row" | Zoe Zimmer ! scope="row" colspan="9" style="background:#ddf;"|
Ensiesiintyminen: She-Hulk: Attorney at Law
! scope="row" | Donny Blaze ! scope="row" | Mallory Book ! scope="row" | Dennis Bukowski ! scope="row" | Eliot Franklin Pallosalama ! scope="row" | Dick Garthwaite Romuttaja ! scope="row" | Alexander Gentry Piikkisika ! scope="row" | Craig Hollis Herra Kuolematon ! scope="row" | Holden Holliway ! scope="row" | Luke Jacobson ! scope="row" | K.E.V.I.N. ! scope="row" | Madisynn King ! scope="row" | Muzzafar Lambert Saraseeni ! scope="row" | Lulu ! scope="row" | Mary MacPherran Titania ! scope="row" | Josh Miller ! scope="row" | Alejando Montoya El Águila ! scope="row" | Eugene Patilio Sammakkomies ! scope="row" | Todd Phelps ”HulkKing” ! scope="row" | Augustus ”Pug” Pugliese ! scope="row" | Nikki Ramos ! scope="row" | Skaar ! scope="row" | Megan Thee Stallion ! scope="row" | William Taurens Ihmishärkä ! scope="row" | Elaine Walters ! scope="row" | Jennifer Walters Hulktar ! scope="row" | Morris Walters